**Årsberetning 2017**

2017 var igen et stille og roligt år i vores grundejerforening.

**Årets generalforsamling** blev afholdt den 20. marts på Plejecenteret Langagergaard. Referatet ligger på vores hjemmeside, så der er vist ingen grund til at repetere aftenens forløb.

**Bestyrelsesmøder –** vi har siden generalforsamlingen afholdt 3 bestyrelsesmøde den 27.04.2017, 2.10.2017 og sidst den 15.1.2018. Seneste protokol er at finde på hjemmesiden, hvor drøftede emner og beslutninger er opført i vores log.

**Emner drøftet igennem året:**

* Vejvedligeholdelse
	+ Vi har fået foretaget en vurdering af vejenes tilstand og fået et overslag over en totalrenovering – udelukkende til brug for drøftelser ifm. Budgetlægning og evt. justering af opsparing i Vejfonden.
	+ Vores del af de 3 veje vurderes i en god stand og en totalrenovering er ikke nært forestående.
	+ En affræsning og pålægning af nyt 3 cm. Slidlag vil koste i dagens priser ca. 700.000 kr. jf. CJ Asfalt ApS som også forestår asfaltering i lufthavnen.
* Vedligeholdelse af legepladsen.
	+ Det var planen i løbet af 2017 at få malet legeredskaber, men grundet det meget regnfulde 2017, fik vi ikke mulighed for det. Det er bestyrelsens forslag at vi laver en arbejdsdag i foråret med beskæring af bevoksning på legepladsen og en arbejdsdag i august, september, hvor træværk gerne skulle være tørt til maling.
* Ejernes forpligtelser ifm. Vedligeholdelse af rabatterne.
	+ Vi har opdateret vores hjemmeside med informationer om Greve Kommunes regler for grundejernes pasning og vedligeholdelse af rabatter ud for den enkelte grundejers parcel. Vi indskærper lige en ekstra gang, at rabatter skal være fri for kampesten, sten- og grusbunker mv. a.h.t. færdsel på vejene. Kun Greve Kommune kan give tilladelse her til. Kommunens regler for parcelhusejere er at finde på vores hjemmeside.
* Rensning af regnvandsbrønde
	+ 2 tilbud er indhentet og rensning vil blive foretaget i foråret 2018. SMS vil blive udsendt inden rensning, så der ikke parkeres biler over brøndene på dagen for rensning.
* Nabogrundejerforeningen mod Enebærvej – herunder reparationer af veje.
	+ Vores nabogrundejerforening ”Grundejerforeningen Mosede Høj Mosede Klint” har rettet henvendelse med forslag om at sammenlægge de 2 grundejerforeninger. Bestyrelsen har ikke fundet fornødent grundlag for at fortsætte en drøftelse og forslaget er trukket tilbage efter vores krav om yderligere beskrivelse af formål, formue- og regnskabsmæssige forhold, praktiske forhold ved en sammenlægning.
	+ Ved samme lejlighed anmodede samme forening om et tilskud til reparation af hullerne i deres del af de 3 veje med den begrundelse, at vi er med til at slide på vejene med de ”mange ejendomsrenoveringer” vi har. Senest har de foreslået et bidrag på 3000 kr. Bestyrelsen har heller ikke her fundet fornødent grundlag for at bidrage, idet årsagen til hullerne skal findes i deres oprindelige valg af belægning og må derfor være for deres egen regning. Hvis deres beskrivelse af problemstillingen havde været rimelig, ville vores asfalt som støder op til samlingerne også lide af huller, hvilket de ikke gør. Ligeledes har de samme problemer på de vejarealer der ligger på den anden side af Enebærvej, hvor vi ikke kører. Det foreslåede beløb ses udelukkende som et symbolsk ”krav” til os.
* Henvendelser vedr. vedligeholdelse på ”Kirkestien” bag stikvejen Mosede Kærvej
	+ Der har været rettet henvendelse fra naboer vedr. manglende beskæring af bevoksning langs Kirkestien. Det er dog for den del af stien som hører under den tilstødende grundejerforening ”Moseparken”. De har efter vores henvendelse lovet at sørge for en bedre vedligeholdelse.
* Evt. udskiftning af vejskilte på grund af slitage.
	+ Det er undersøgt, at nye skilte koster 750 kr. pr. stk. Indtil videre sørger vi for en afvaskning og tager stilling til udskiftning senere.
* Nye naboer.
	+ Siden sidste generalforsamling har vi budt velkommen til Gitte Kjærgaard Larsen på Mosede Højvej 48

Uden for bestyrelsens arbejde blev afholdt sommerfest i starten af september, - lige den dag hvor sommeren 2017 faldt. Skøn eftermiddag og aften med masser af hygge og snak blandt de fremmødte.

Med denne beretning slutter jeg hermed året 2017 af og ser frem til et godt og stille 2018.s

På bestyrelsens vegne

Gitte Braad

Formand